Izziņa par atzinumos sniegtajiem iebildumiem

**par Ministru kabineta rīkojuma projektu „Par valsts līdzdalības saglabāšanu sabiedrībā ar ierobežotu atbildību**

**„Starptautiskā Rakstnieku un tulkotāju māja” un vispārējo stratēģisko mērķi”**

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2021.gada 22.aprīlī, 2021.gada 17.jūnijā | |
|  |  | |
| Saskaņošanas dalībnieki | Finanšu ministrija, Tieslietu ministrija, Latvijas Brīvo arodbiedrību savienība, Konkurences padome un Pārresoru koordinācijas centrs | |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija, Tieslietu ministrija, Konkurences padome un Pārresoru koordinācijas centrs | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |

II. Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Ministru kabineta rīkojuma projekta „Par valsts līdzdalības saglabāšanu sabiedrībā ar ierobežotu atbildību „Starptautiskā Rakstnieku un tulkotāju māja” un vispārējo stratēģisko mērķi” (turpmāk – rīkojuma projekts) sākotnējās ietekmes novērtējuma ziņojuma (anotācijas) I sadaļas 2.punkts. | **Pārresoru koordinācijas centrs:**  Rīkojuma projekts paredz saglabāt valsts līdzdalību sabiedrībā ar ierobežotu atbildību “Starptautiskā Rakstnieku un tulkotāju māja” (turpmāk – Sabiedrība), to pamatojot ar Valsts pārvaldes iekārtas likuma 88. panta pirmās daļas 2. punktu, proti, Sabiedrības darbības rezultātā tiek radīti pakalpojumi, kas ir stratēģiski svarīgi valsts vai pašvaldības administratīvās teritorijas attīstībai. PKC norāda, ka jēdziens “stratēģiski svarīgs” ir saturiski mainīgs un galvenokārt izriet no ilgtermiņa attīstības plānošanas dokumentos noteiktajiem mērķiem un normatīvajiem tiesību aktiem. Rīkojuma projektam pievienotajā anotācijā Sabiedrības radīto pakalpojumu stratēģiskā nozīme pamatota ar Satversmi, tāpat ir norādīts, ka, ņemot vērā Kultūrpolitikas pamatnostādnēs 2014. – 2020. gadam “Radošā Latvija” (apstiprinātas ar Ministru kabineta 2014. gada 29. jūlija rīkojumu Nr. 401) noteiktos rīcības virzienus un aktivitātes, 2018. gada 16. janvārī starp KM un Sabiedrību noslēgts līdzdarbības līgums Nr. 2.5.-8-15 “Par atsevišķu valsts pārvaldes uzdevumu deleģēšanu kultūras jomā”. Ņemot vērā, ka kultūras telpas attīstība ir noteikta kā viena no Latvijas ilgtspējīgas attīstības stratēģijas līdz 2030.gadam prioritātēm (piemēram, viens no stratēģiskajiem indikatoriem ir latviešu oriģinālliteratūras izdevumu skaits gadā) un Nacionālais attīstības plāns 2021.–2027.gadam paredz uzdevumus kas saistīti ar Sabiedrības sniegtajiem pakalpojumiem (piemēram, kultūras eksporta palielināšana), PKC lūdz Rīkojuma projekta anotāciju papildināt ar Sabiedrības radīto pakalpojumu stratēģiskās nozīmes pamatojumu ilgtermiņa attīstības plānošanas dokumentos. | **Ņemts vērā** | Precizēta rīkojuma projekta sākotnējās ietekmes novērtējuma ziņojuma (anotācijas) I sadaļas 2.punktā norādītā informācija šādā redakcijā:  „Atbilstoši Latvijas Nacionālā attīstības plāna 2021. – 2027.gadam (apstiprināts Saeimas 2020.gada 2.jūlija sēdē) prioritātes „Kultūra un sports aktīvai un pilnvērtīgai dzīvei” rīcības virzienam „Cilvēku līdzdalība kultūras un sporta aktivitātēs” kapitālsabiedrība nodrošina literāro radošo rezidenču pakalpojumu, atbalstot jaunu literāro darbu tapšanu un pieejamību sabiedrībai, kā arī nodrošina Latvijas literāro darbu profesionālu izvērtēšanu un sasniegumu popularizēšanu sabiedrībā, savukārt atbilstoši rīcības virziena „Kultūras un sporta devums ilgtspējīgai sabiedrībai” 384.aktivitātei „Kultūras, sporta un tūrisma pakalpojumu eksporta palielināšana, popularizējot Latvijas tēlu un veicinot kultūras un sporta pakalpojumu patērētāju un investīciju piesaisti” kapitālsabiedrības radītie pakalpojumi veicina tautsaimniecības ekonomisko izaugsmi un ārējo tirdzniecību, radot būtisku pievienoto vērtību arī citām tautsaimniecības nozarēm, stimulējot inovācijas un paaugstinot to eksportspēju. Vienlaikus kapitālsabiedrības darbība, veicinot teritorijas attīstību, radot darba vietas un uzlabojot dzīves kvalitāti, ir pozitīvs vietas vai reģiona tēls, kas veidots, identificējot un novērtējot kultūras resursus. Valsts sekretāru 2021.gada 29.aprīļa sanāksmē (prot. Nr.17 12.§) izsludināts pamatnostādņu projekts „Kultūrpolitikas pamatnostādnes 2021. – 2027.gadam „Kultūrvalsts””, kura 3.rīcības virziena „Kultūras procesu attīstība” 3.1.punktā ir paredzēts uzdevums radīt priekšnosacījumus daudzveidīgai profesionālās mākslas jaunrades attīstībai, savukārt 3.6.punktā paredzēts uzdevums stiprināt kultūras eksportspēju un starptautisko atpazīstamību Latvijas tēla veidošanā, kas nostiprina kapitālsabiedrības lomu minēto rīcības virzienu īstenošanai literatūras nozarē, jo tās darbība sniedz pastāvīgu atbalstu literatūras jaunradei un īsteno atbalsta pasākumus literatūras eksporta attīstībai.” |
|  | Rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | **Pārresoru koordinācijas centrs:**  Ņemot vērā, ka starp Sabiedrību un KM noslēgtais līdzdarbības līgums ir spēkā līdz 2020. gada 31. decembrim (mazāk nekā mēnesi), lūdzam papildināt Rīkojuma projekta anotāciju ar informāciju par pārvaldes uzdevumu izpildi pēc līdzdarbības līguma termiņa beigām. | **Ņemts vērā** | Precizēta rīkojuma projekta sākotnējās ietekmes novērtējuma ziņojuma (anotācijas) I sadaļas 2.punktā norādītā informācija šādā redakcijā:  „Kapitālsabiedrības darbība atbilst Kultūras institūciju likuma 2.panta pirmajā un otrajā daļā noteiktajām kultūras institūcijas funkcijām, jo kapitālsabiedrības darbības pamatmērķis ir kultūras vērtību radīšana, izplatīšana un saglabāšana. Ņemot vērā Latvijas Nacionālā attīstības plāna 2021. – 2027.gadam (apstiprināts Saeimas 2020.gada 2.jūlija sēdē) prioritātes „Kultūra un sports aktīvai un pilnvērtīgai dzīvei” ietvaros noteikto rīcības virzienu „Cilvēku līdzdalība kultūras un sporta aktivitātēs” un rīcības virziena „Kultūras un sporta devums ilgtspējīgai sabiedrībai” 384.aktivitāti „Kultūras, sporta un tūrisma pakalpojumu eksporta palielināšana, popularizējot Latvijas tēlu un veicinot kultūras un sporta pakalpojumu patērētāju un investīciju piesaisti”, 2021.gada 11.janvārī starp Kultūras ministriju un kapitālsabiedrību noslēgts līdzdarbības līgums Nr.[2.5-8-15](https://dlx.km.gov.lv/KM/Common/Form.aspx?ID=2573887&VersionID=266758&Referrer=8c97bfad-56e6-4c02-86f8-715e09171a1d) „Par atsevišķu valsts pārvaldes uzdevumu deleģēšanu kultūras jomā”, deleģējot šādu valsts pārvaldes uzdevumu izpildi kultūras jomā līdz 2023.gada 31.decembrim:   1. nodrošināt literāro radošo rezidenču programmas darbību kapitālsabiedrības apsaimniekotajās telpās Ventspilī, Annas ielā 13; 2. nodrošināt kapitālsabiedrības radošo rezidentu iesaisti publisku literāro pasākumu norisēs kapitālsabiedrībā, kā arī citās publiskās kultūras telpās; 3. nodrošināt kapitālsabiedrības iekļaušanos starptautiskā apritē, sadarbojoties ar līdzīga profila centriem Eiropā un pasaulē; 4. nodrošināt Latvijas aktuālā literārā procesa – izdoto darbu, tostarp bērnu literatūrā un ilustrācijā, izvērtēšanas procesu, sasniegumu novērtēšanu un popularizēšanu; 5. nodrošināt Latvijas literatūras un grāmatniecības eksportu un Latvijas literatūras pazīstamību ārvalstīs.   Kapitālsabiedrība deleģēto valsts pārvaldes uzdevumu kultūras jomā ietvaros 2021.gadā plāno sasniegt šādus rezultatīvos rādītājus:     |  |  |  | | --- | --- | --- | | Nr. | Rezultatīvais rādītājs | Plāns | | 1. | Literāro radošo rezidenču skaits gadā, tai skaitā piešķirto stipendiju skaits | Plānotais radošo rezidenču skaits – 99.  Plānoto stipendiju skaits – 70. | | 2. | Radošajā rezidencē tapušo literāro darbu skaits gadā (publikāciju skaits) | Plānotais tapušo literāro darbu skaits – 20. | | 3. | Literāro radošu rezidenču atlases ekspertu komisijas darbība gadā (ekspertu komisijas sēžu skaits, saņemto un izskatīto pieteikumu skaits gadā, apstiprināto rezidenču/ stipendiju skaits) | Plānotais ekspertu komisijas sēžu skaits – 6.  Plānotais pieteikumu skaits – 140.  Plānotais apstiprināto rezidenču skaits – 100.  Plānotais piešķirto stipendiju skaits un apmērs – 70. | | 4. | Sadarbība ar līdzīga profila centriem Eiropā un pasaulē, citām starptautiskā organizācijām gadā (sadarbības veids, projektu veids un skaits) | Plānoto projektu un sadarbības aktivitāšu veids un skaits – 5. | | 5. | Ar rezidentu iesaisti plānoto pasākumu veids un skaits gadā | Plānotais pasākumu skaits – 12. | | 6. | Literāro radošo meistardarbnīcu nodrošināšana latviešu literatūras tulkošanai (personālijas, meistardarbnīcu norises veids) | Plānotā radošo meistardarbnīcu nodrošināšana – 2. | | 7. | *Rakstnieku mājas* pašu ieņēmumu (no maksas pakalpojumiem un no citām saimnieciskām darbībām), publisko (valsts un/vai pašvaldību dotācijas) un papildus piesaistīto (fondi, sponsori, ziedotāji) līdzekļu dinamika, stabilitāte un līdzsvarotība periodā | Plānoto ieņēmumu struktūra, *euro*:   |  |  | | --- | --- | | Dotācija no valsts pamatbudžeta | 643 397 | | Pašu ieņēmumi | 26 000 | | Tajā skaitā: |  | | Telpu noma | 4 000 | | Pārējie pašu ieņēmumi (citu finansējuma avotu piesaiste) | 22 000 | | | 8. | Latvijas literāro, tostarp bērnu grāmatu, sasniegumu novērtēšanas procesa nodrošināšana | Plānotais ekspertu komisijas sēžu skaits – 6; tai skaitā 4 sēdes 7 ekspertu un 2 sēdes 6 ekspertu sastāvā.  Plānotais balvai pieteikto un izvērtējamo darbu skaits – 187 darbi, tai skaitā 97 darbi (Latvijas Literatūras gada balva) un 90 darbi (Baltvilka balva).  Plānotais nominēto darbu skaits – 35, tai skaitā 20 (Latvijas Literatūras gada balva) un 15 (Baltvilka balva).  Plānotais pasniegto balvu skaits un apmērs – 11, tai skaitā 2 mūža balvas 2 000 *euro* (pēc nodokļu samaksas), 5 balvas nominācijās – dzeja, proza, tulkojumi, literatūra bērniem, debija 1 500 *euro* (pēc nodokļu samaksas) un speciālbalva, 4 balvas bērnu literatūrā un ilustrācijā (starptautiska mēroga oriģinālliteratūras darbs un tā tulkojums latviski, Latvijas oriģināliteratūras darbs, ilustrācija un debija) 1 400 *euro* (pēc nodokļu nomaksas).  Plānotais balvas un saistīto pasākumu skaits – vismaz 4, tai skaitāLatvijas Literatūras gada balvas pasākums raidījuma formā vismaz 20 000 skatītāju auditorijai un lasījumu pasākums tiešsaistē vismaz 200 personu auditorijai, un J.Baltvilka balvas pasākums un lasījumu pasākums ar kopējo auditoriju vismaz 300 personas. | | 9. | Latvijas literatūras un grāmatniecības eksporta nodrošināšana un Latvijas literatūras pazīstamības veicināšana ārvalstīs | Plānoti Latvijas literatūras u.c. profila autordarbu tulkošanas un izdošanas grantu programmas 2 konkursi vismaz 40 Latvijas literatūras darbu izdošanas atbalstam ārvalstīs.  Plānota Latvijas literatūras darbu 15 paraugfragmentu tapšana.  Plānota Latvijas stenda saturiskā, darbības, tehniskā un ekspluatācijas nodrošināšana vismaz 4 prioritārajos grāmatu tirgos ārvalstīs un pārstāvniecība profesionālā viesa statusā 5 grāmatu tirgos.  Plānota 20 nozares profesionāļu dalība 10 pasākumos ārvalstīs.  Plānots 3 literāro aģentu darbs ar vismaz 50 ārvalstu izdevējiem gadā.  Plānotas 20 ārvalstu izdevēju, mediju un festivālu pārstāvju 2 vizītes Latvijā.  Plānota 30 tulkotāju dalība informatīvajā seminārā un 10 tulkotāju dalība 2 meistardarbnīcās.  Plānota tīmekļvietnes uzturēšana Latvijas literatūras popularizēšanai ārvalstīs ar unikālo apmeklētāju skaitu 2 000 un vismaz 2 sociālo tīklu kontu regulāru darbība aktualitāšu popularizēšanai ar kopējo sekotāju skaitu 5 000.  Plānoti 2 drukāti vai elektroniski informatīvie materiāli par Latvijas literatūru un autoriem ārvalstu valodās un izplatīšana 3 kanālos/vietās.  Plānota datu bāzes ar 1 500 ārvalstu izdevēju, tulkotāju un festivālu kontaktiem uzturēšana un papildināšana, kā arī informācijas pastāvīga papildināšana tīmekļvietnē par 68 tulkotājiem un 400 tulkojumiem.  Plānotas Latvijas literatūras zīmola nostiprināšanas 3 mārketinga aktivitātes.  Plānota Latvijas ekspozīcijas Londonas dizaina biennālē izbūve, nobūve un darbības nodrošināšana atbilstoši Lielbritānijas epidemioloģiskajām prasībām. |   ” |
|  | Rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | **Finanšu ministrija:**  Aicinām atkārtoti izvērtēt nepieciešamību un ieguvumus no dalības kapitālsabiedrībā, ņemot vērā, ka:  1) 33,33 % kapitāla daļu pieder valstij un valsts kapitāla daļu turētājs ir Kultūras ministrija, 33,33 % kapitāla daļu pieder pašvaldībai un 33,33 % kapitāla daļu – privātpersonai, tādējādi Finanšu ministrijas ieskatā finansiālajiem ieguldījumiem kapitālsabiedrībā vajadzētu būt aptuveni līdzvērtīgiem starp kapitālsabiedrības īpašniekiem. | **Ņemts vērā** | Papildināts rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts ar šādu informāciju:  „Valsts dotācijas apmērs ir atbilstošs kapitālsabiedrībai deleģēto valsts pārvaldes uzdevumu izmaksām un nodrošina Latvijas kultūrpolitikas mērķu īstenošanu un rezultātu sasniegšanu profesionālās mākslas, un konkrēti, literatūras jomā.” |
|  | Rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | **Finanšu ministrija:**  Aicinām atkārtoti izvērtēt nepieciešamību un ieguvumus no dalības kapitālsabiedrībā, ņemot vērā, ka:  2) anotācijā ietverta informācija, ka kapitālsabiedrība no 2006. līdz 2020.gadam īstenojusi 117 projektus literatūras un kultūras sadarbības jomā, piesaistot finansējumu 797 720 *euro* apmērā no dažādiem ārvalstu un Latvijas fondiem, savukārt valsts budžeta dotācija no 2015.gada līdz 2020.gadam ir norādīta 3 562 899 *euro* apmērā. Lai varētu novērtēt piesaistītā finansējuma apmēru no dažādiem fondiem pret piešķirtās valsts budžeta dotācijas apmēru, lūdzam papildināt informāciju anotācijas 5.lpp., norādot piešķirto valsts budžeta dotācijas apjomu no 2006. līdz 2020.gadam. | **Ņemts vērā** | Precizēta rīkojuma projekta sākotnējās ietekmes novērtējuma ziņojuma (anotācijas) I sadaļas 2.punktā norādītā informācija šādā redakcijā:  „Kapitālsabiedrības darbību nodrošina ikgadēja valsts budžeta dotācija (no 2006. līdz 2020.gadam – 4 695 235 *euro*, tai skaitā2020.gadā – 673 397 *euro*, tostarp 139 822 *euro* pamatdarbības (literāro rezidenču) nodrošināšanai un 445 575 *euro* Latvijas literatūras eksporta sistēmas nodrošināšanai – Latvijas literatūras darbu tulkošanai un izdošanai ārvalstīs, kontaktu dibināšanai ar ārvalstu izdevējiem un literārajiem aģentiem, literatūras tulkotāju izglītošanai un dalībai starptautiskos pasākumos u.c. aktivitātēm no valsts budžeta apakšprogrammas „Mākslas un literatūra” un 88 000 *euro* Latvijas literatūras profesionālā novērtējuma un sasniegumu apbalvošanas un dalības sagatavošanai Londonas dizaina biennālē no valsts budžeta apakšprogrammas „Kultūras pasākumi, sadarbības līgumi un programmas”), pašvaldības ieguldījums, nododot kapitālsabiedrības lietošanā vēsturisko rātsnama ēku Ventspilī, Annas ielā 13, un veicot ēkas infrastruktūras uzturēšanu un uzlabošanu, kā arī dalībnieku ieguldījums kapitālsabiedrības darbības attīstības stratēģijas veidošanā.” |
|  | Rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | **Finanšu ministrija:**  Finanšu ministrijas ieskatā, finansiālajiem ieguldījumiem Kapitālsabiedrībā vajadzētu būt aptuveni līdzvērtīgiem starp Kapitālsabiedrības īpašniekiem. Anotācijā ietvertā informācija liecina, ka Kapitālsabiedrība no 2006.gada līdz 2020.gadam īstenojusi 191 projektu literatūras un kultūras sadarbības jomā, piesaistot finansējumu 958 505 *euro* apmērā no dažādiem ārvalstu un Latvijas fondiem, savukārt valsts budžeta dotācija no 2006.gada līdz 2020.gadam ir norādīta 4 695 235 *euro* apmērā. Līdz ar to secināms, ka valsts budžeta dotācija no 2006.gada līdz 2020.gadam veido 83% no kopējiem Kapitālsabiedrības ieņēmumiem, savukārt dividenžu izmaksas gadījumā visi trīs Kapitālsabiedrības īpašnieki saņemtu vienādu finansējuma apmēru. | **Ņemts vērā** | Papildināts rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts ar šādu informāciju:  „Valsts kopā ar pašvaldību nodrošina dalībnieku sapulcēs nepieciešamo balsu vairākumu, lai pieņemtu lēmumus, kas veicina efektīvu piešķirto resursu izmantošanu un peļņas ieguldīšanu kapitālsabiedrības attīstībā.” |
|  | Rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | **Tieslietu ministrija:**  Vēršam uzmanību, ka projekta anotācijā nav atrodama informācija, ka ir veiktas konsultācijas ar kompetentajām institūcijām konkurences aizsardzības jomā. Līdz ar to aicinām pilnveidot projekta anotācijā ietverto izvērtējumu par valsts līdzdalības saglabāšanu sabiedrībā ar ierobežotu atbildību "Starptautiskā Rakstnieku un tulkotāju māja" un konsultēties ar kompetentajām institūcijām konkurences aizsardzības jomā. | **Ņemts vērā** | Papildināts rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts ar šādu informāciju:  „Kultūras ministrija ir veikusi konsultācijas ar kompetento institūciju konkurences aizsardzības jomā un ir saņēmusi Konkurences padomes 2020.gada 7.decembra atzinumu Nr.1.8-2/1330 „Atzinums par sākotnējās ietekmes novērtējuma ziņojumu „Par valsts līdzdalības saglabāšanu sabiedrībā ar ierobežotu atbildību „Starptautiskā Rakstnieku un tulkotāju māja” un vispārējo stratēģisko mērķi” (VSS-983)””. |
|  | Rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | **Finanšu ministrija:**  Aicinām atkārtoti izvērtēt nepieciešamību un ieguvumus no dalības kapitālsabiedrībā, ņemot vērā, ka:  3) anotācijas 9.lpp. norādīts, ka privātpersonas mērķi nesakrīt ar valsts, pašvaldības un kapitālsabiedrības statūtos noteikto darbības mērķi un saskaņā ar līdzdarbības līgumu deleģētajiem valsts pārvaldes uzdevumiem. | **Ņemts vērā** | Papildināts rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts ar šādu informāciju:  „Privātpersona iegādājās kapitālsabiedrības 33,33 % kapitāla daļas peļņas nolūkos zvērināta revidenta rīkotajā publiskajā izsolē, nosolot augstāko cenu, un pēc kapitāla daļu iegādes privātpersonas noteiktais nesamērīgais kapitāla daļu pārdošanas cenas lielums neļauj šīs kapitāla daļas iegādāties kādam, kura darbības mērķi būtu savienojami ar kapitālsabiedrības darbības mērķi. Atbilstoši Komerclikuma 1.panta otrajā daļā noteiktajam komercdarbība ir atklāta saimnieciskā darbība, kuru savā vārdā peļņas gūšanas nolūkā veic komersants, līdz ar to privātpersonas darbība kapitālsabiedrībā atbilst Komerclikumā noteiktajam un netraucē kapitālsabiedrībai īstenot deleģētos valsts pārvaldes uzdevumus. Valsts (dotācija radošo rezidenču centra darbības nodrošināšanai) un pašvaldības (ēkas ekspluatācijas izdevumi) ikgadējais finanšu ieguldījums, kā arī valsts un pašvaldības dalībnieku intelektuālais ieguldījums kapitālsabiedrības attīstībā nodrošina tās pakalpojumu pieejamību un kvalitāti, kā arī konkurētspēju.  Ievērojot to, ka kapitālsabiedrības 33,33 % kapitāla daļu pieder valstij un 33,33 % kapitāla daļu pieder pašvaldībai, publiskai personai kopumā pieder 66,66 % kapitāla daļu, kas izslēdz risku, ka publiskas personas rīcībā varētu nebūt pietiekamas ietekmes, lai nodrošinātu publiskas personas komercdarbību attaisnojošo mērķu sasniegšanu.” |
|  | Rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | **Finanšu ministrija:**  Anotācijas 15.lpp. norādīts, ka privātpersonas mērķi nesakrīt ar valsts, pašvaldības un kapitālsabiedrības statūtos noteikto darbības mērķi un saskaņā ar līdzdarbības līgumu deleģētajiem valsts pārvaldes uzdevumiem. Līdz ar to nav saprotams, kāpēc valstij būtu jāsaglabā līdzdalība Kapitālsabiedrībā, ja tās īpašniekiem nav vienota darbības mērķa. | **Ņemts vērā** | Papildināts rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts ar šādu informāciju:  „Atbilstoši Komerclikuma 1.panta otrajā daļā noteiktajam komercdarbība ir atklāta saimnieciskā darbība, kuru savā vārdā peļņas gūšanas nolūkā veic komersants, līdz ar to privātpersonas darbība kapitālsabiedrībā atbilst Komerclikumā noteiktajam un netraucē kapitālsabiedrībai īstenot deleģētos valsts pārvaldes uzdevumus.” |
|  | Rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | **Pārresoru koordinācijas centrs:**  PKC ieskatā, KM būtu jāizvērtē, vai komercdarbība ir piemērotākais un efektīvākais veids Sabiedrībai nodoto uzdevumu īstenošanai, vienlaikus ņemot vērā, ka valstij pieder 33,3333 % Sabiedrības kapitāla daļu un ietekmi Sabiedrībā šobrīd iespējams īstenot kopā ar Ventspils pilsētas pašvaldību. | **Ņemts vērā** | Papildināts rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts ar šādu informāciju:  „Kultūras ministrija ir veikusi kultūras institūciju – kapitālsabiedrību, kurās Kultūras ministrija ir valsts kapitāla daļu turētāja, juridiskā statusa izvērtējumu, tostarp analizējusi, kādas juridiskās formas tiek izmantotas kultūras jomas darbībā, apskatot gan normatīvo regulējumu, gan analizējot praktiskās problēmas, kuras rodas kultūras nozares institūciju darbībā, un ir secinājusi, ka sabiedrība ar ierobežotu atbildību ir vispiemērotākais veids, kā īstenot deleģēto valsts pārvaldes uzdevumu izpildi kultūras jomā ar privāttiesiskiem instrumentiem, lai nodrošinātu sabiedrības vajadzību apmierināšanu, sniedzot tai publiskos pakalpojumus vai īstenojot projektus. Kultūras ministrija ir izvērtējusi kapitālsabiedrības līdzšinējo darbību un norāda, ka Kultūras ministrija un pašvaldība ir ieinteresētas daudzfunkcionālā starptautisku rakstnieku un tulkotāju centra attīstībā Ventspils pilsētā un kapitālsabiedrības pašreizējais juridiskais statuss, kurā valstij un pašvaldībai pieder kopumā 66,66 % kapitāla daļas, kapitālsabiedrībai sniedz iespēju sekmīgi īstenot kapitālsabiedrībai deleģētos valsts pārvaldes uzdevumus un sasniegt noteiktos rezultatīvos rādītājus, kā arī sniedz iespējas efektīvi piesaistīt un izmantot finanšu un materiāltehniskos resursus. Kapitālsabiedrības ekonomiskais izvērtējums sniegts Projekta sākotnējās ietekmes novērtējuma ziņojuma (anotācijas) 1.pielikumā. Savukārt izmaksu un uzdevumu izpildes rezultativitātes salīdzinājums starp esošo veidu un iespējamiem citiem veidiem valsts deleģēto uzdevumu īstenošanai ir sniegts Projekta sākotnējās ietekmes novērtējuma ziņojuma (anotācijas) 2.pielikumā.” |
|  | Rīkojuma projekta sākotnējās ietekmes novērtējuma ziņojums (anotācija). | **Tieslietu ministrija:**  Atgādinām, ka 2016. gada 1. janvārī spēkā stājās grozījumi Valsts pārvaldes iekārtas likuma 88. pantā, kas paredz ne tikai jaunus nosacījumus publiskās personas līdzdalībai kapitālsabiedrībā, bet arī nosaka, ka lēmums par līdzdalības pārvērtēšanu jāpieņem tādā pašā kārtībā, kāda paredzēta publiskas personas kapitālsabiedrības dibināšanai (Valsts pārvaldes iekārtas likuma 88. panta septītā daļa). Tas nozīmē, ka lēmumā par līdzdalības pārvērtēšanu publiska persona veic paredzētās rīcības izvērtējumu, ietverot arī ekonomisko izvērtējumu, lai pamatotu, ka citādā veidā nav iespējams efektīvi sasniegt šā panta pirmajā daļā noteiktos mērķus. | **Ņemts vērā** | Rīkojuma projekta sākotnējās ietekmes novērtējuma ziņojums (anotācija) papildināts ar 1.pielikumu „Sabiedrības ar ierobežotu atbildību „Starptautiskā Rakstnieku un tulkotāju māja” ekonomiskais izvērtējums” un 2.pielikumu „Izmaksu un uzdevumu izpildes rezultativitātes salīdzinājums starp esošo veidu un iespējamiem citiem veidiem deleģēto valsts pārvaldes uzdevumu īstenošanai”. |
|  | Rīkojuma projekta sākotnējās ietekmes novērtējuma ziņojuma (anotācija). | **Konkurences padome:**  KP aicina KM papildināt Ziņojumu attiecībā uz pakalpojumiem saistībā ar Latvijas literatūras eksporta un starptautiskās sadarbības grāmatniecībā veicināšanu ar ekonomisko izvērtējumu, lai pamatotu, ka citā veidā publiskā persona nespēj efektīvi realizēt savas funkcijas. | **Ņemts vērā** | Rīkojuma projekta sākotnējās ietekmes novērtējuma ziņojums (anotācija) papildināts ar 1.pielikumu „Sabiedrības ar ierobežotu atbildību „Starptautiskā Rakstnieku un tulkotāju māja” ekonomiskais izvērtējums” un 2.pielikumu „Izmaksu un uzdevumu izpildes rezultativitātes salīdzinājums starp esošo veidu un iespējamiem citiem veidiem deleģēto valsts pārvaldes uzdevumu īstenošanai”. |
|  | Rīkojuma projekta sākotnējās ietekmes novērtējuma ziņojuma (anotācija) 1.pielikums „Sabiedrības ar ierobežotu atbildību „Starptautiskā Rakstnieku un tulkotāju māja” ekonomiskais izvērtējums”. | **Pārresoru koordinācijas centrs:**  Saskaņā ar likuma Par budžetu un finanšu vadību I. sadaļas definīciju dotācija ir budžeta līdzekļi, kas tiek piešķirti, lai nodrošinātu valsts funkciju izpildi, šajā gadījumā – par līdzdarbības līgumā noteikto uzdevumu izpildi. Ņemot vērā, ka līdzdalības līgumā noteiktie uzdevumi ir izpildīti un par to izpildi ir samaksāti līdzekļi piešķirtās dotācijas apmērā, PKC ieskatā, nav pamatots anotācijas 1. pielikumā minētais, ka neturpinot valsts līdzdalību kapitālsabiedrībā, tiktu zaudēti ieguldītie valsts investīciju līdzekļi 511 522 *euro* apmērā ēkas piemērošanai rezidencei un administratīvā darba veikšanai, kā arī kapitālsabiedrības 15 gadu laikā ieguldītās valsts dotācijas 4 080 009 *euro* apmērā, kas ieguldītas kvalificēta administratīva aparāta nodrošināšanai, nozares attīstības iniciatīvu pastāvīgai īstenošanai, uzkrātās pieredzes un zināšanu kapitālā, starptautisko kontaktu veidošanā. | **Ņemts vērā** | Precizēta rīkojuma projekta sākotnējās ietekmes novērtējuma ziņojuma (anotācija) 1.pielikuma „Sabiedrības ar ierobežotu atbildību „Starptautiskā Rakstnieku un tulkotāju māja” ekonomiskais izvērtējums” sadaļa „Kādas (tai skaitā cik būtiskas) būtu iespējamās ilgtermiņa sekas uz patērētājiem, ja publiska persona neturpinātu komercdarbību? Vai tas radītu lielāku zaudējumu patērētājam, nekā darbības turpināšana tirgū?” šādā redakcijā:  „Neturpinot valsts līdzdalību kapitālsabiedrībā, tās darbība tiktu pārtraukta, apdraudot kultūrpolitiku, kas vērsta uz Latvijas literatūras attīstību un tās ietekmi uz kvalitatīvas latviešu valodas saglabāšanu, apriti un attīstību. Latvijas autori zaudētu atbalstu literārā radošā darba veikšanai, novērtēšanai, pārstāvniecībai un literāro darbu autortiesību pārdošanas stimulēšanai ārvalstīs, radot nozares stagnāciju un regresu.  Neturpinot valsts līdzdalību kapitālsabiedrībā, visticamāk kapitālsabiedrība nevarētu turpināt savu līdzšinējo darbību, jo bez pastāvīga valsts finansējuma Ventspils pilsētas dome un privātais dalībnieks neuzturētu kapitālsabiedrību, kuras mērķi ir rakstnieku un tulkotāju radošā darba stimulēšana, popularizēšana sabiedrībā un sasniegumu izvērtēšana, Latvijas autoru iekļaušanu un pārstāvniecību pasaules literatūras apritē, veicinot literāro darbu tulkošanu un tulkojumu tiesību pārdošanu ārvalstīs.” |

Mārcis Katajs

Kultūras ministrijas

Kultūrpolitikas departamenta

Nozaru politikas nodaļas vecākais referents

Tālr.67330327; [Marcis.Katajs@km.gov.lv](mailto:Marcis.Katajs@km.gov.lv)